strabo.geographica 2.5.18
λέγομεν δʼ ἀναλαβόντες ἀπὸ τῆς πρώτης ὑποτυπώσεως ὅτι ἡ καθʼ ἡμᾶς οἰκουμένη γῆ περίρρυτος οὖσα δέχεται κόλπους εἰς ἑαυτὴν ἀπὸ τῆς ἔξω θαλάττης κατὰ τὸν ὠκεανὸν πολλούς , μεγίστους δὲ τέτταρας · ὧν ὁ μὲν βόρειος Κασπία καλεῖται θάλαττα ( οἱ δʼ Ὑρκανίαν προσαγορεύουσιν ) , ὁ δὲ Περσικὸς καὶ Ἀράβιος ἀπὸ τῆς νοτίας ἀναχέονται θαλάττης , ὁ μὲν τῆς Κασπίας κατʼ ἀντικρὺ μάλιστα ὁ δὲ τῆς Ποντικῆς , τὸν δὲ τέταρτον , ὅσπερ πολὺ τούτους ὑπερβέβληται κατὰ τὸ μέγεθος , ἡ ἐντὸς καὶ καθʼ ἡμᾶς λεγομένη θάλαττα ἀπεργάζεται , τὴν μὲν ἀρχὴν ἀπὸ τῆς ἑσπέρας λαμβάνουσα καὶ τοῦ κατὰ τὰς Ἡρακλείους στήλας πορθμοῦ , μηκυνομένη δʼ εἰς τὸ πρὸς ἕω μέρος ἐν ἄλλῳ πλάτει , μετὰ δὲ ταῦτα σχιζομένη καὶ τελευτῶσα εἰς δύο κόλπους πελαγίους , τὸν μὲν ἐν ἀριστερᾷ , ὅνπερ Εὔξεινον πόντον προσαγορεύομεν , τὸν δʼ ἕτερον τὸν συγκείμενον ἔκ τε τοῦ Αἰγυπτίου πελάγους καὶ τοῦ Παμφυλίου καὶ τοῦ Ἰσσικοῦ . ἅπαντες δʼ οἱ λεχθέντες κόλποι ἀπὸ τῆς ἔξω θαλάττης στενὸν ἔχουσι τὸν εἴσπλουν , μᾶλλον μὲν ὅ τε Ἀράβιος καὶ ὁ κατὰ στήλας , ἧττον δʼ οἱ λοιποί . ἡ δὲ περικλείουσα αὐτοὺς γῆ τριχῆ νενέμηται , καθάπερ εἴρηται . ἡ μὲν οὖν Εὐρώπη πολυσχημονεστάτη πασῶν ἐστιν , ἡ δὲ Λιβύη τἀναντία πέπονθεν , ἡ δὲ Ἀσία μέσην πως ἀμφοῖν ἔχει τὴν διάθεσιν . ἅπασαι δʼ ἐκ τῆς ἐντὸς παραλίας ἔχουσι τὴν αἰτίαν τοῦ τε πολυσχήμονος καὶ τοῦ μή , ἡ δʼ ἐκτὸς πλὴν τῶν λεχθέντων κόλπων ἁπλῆ καὶ χλαμυδοειδής ἐστιν , ὡς εἶπον , τὰς δʼ ἄλλας ἐν μικρῷ διαφορὰς ἐατέον · οὐδὲν γὰρ ἐν τοῖς μεγάλοις τὸ μικρόν . ἔτι δʼ ἐπεὶ κατὰ τὴν γεωγραφικὴν ἱστορίαν οὐ σχήματα μόνον ζητοῦμεν καὶ μεγέθη τόπων , ἀλλὰ καὶ σχέσεις πρὸς ἄλληλα αὐτῶν , ὥσπερ ἔφαμεν , καὶ ἐνταῦθα τὸ ποικίλον ἡ ἐντὸς παραλία παρέχεται μᾶλλον ἢ ἡ ἐκτός . πολὺ δʼ ἐστὶ καὶ τὸ γνώριμον καὶ τὸ εὔκρατον καὶ τὸ πόλεσι καὶ ἔθνεσιν εὐνομουμένοις συνοικούμενον μᾶλλον ἐνταῦθα ἢ ἐκεῖ . ποθοῦμεν δὲ εἰδέναι ταῦτα , ἐν οἷς πλείους παραδίδονται πράξεις καὶ πολιτεῖαι καὶ τέχναι καὶ τἆλλα ὅσα εἰς φρόνησιν συνεργεῖ , αἵ τε χρεῖαι συνάγουσιν ἡμᾶς πρὸς ἐκεῖνα ὧν ἐν ἐφικτῷ αἱ ἐπιπλοκαὶ καὶ κοινωνίαι · ταῦτα δʼ ἐστὶν ὅσα οἰκεῖται , μᾶλλον δʼ οἰκεῖται καλῶς . πρὸς ἅπαντα δὲ τὰ τοιαῦτα , ὡς ἔφην , ἡ παρʼ ἡμῖν θάλαττα πλεονέκτημα ἔχει μέγα · καὶ δὴ καὶ ἔνθεν ἀρκτέον τῆς περιηγήσεως .
Lemmas: λέγω δέ ἀναλαμβάνω ἀπό ὁ πρῶτος ὑποτύπωσις ὅτι ὁ κατά ἐγώ οἰκέω γῆ περίρρυτος εἰμί δέχομαι κόλπος εἰς ἑαυτοῦ ἀπό ὁ ἔξω θάλασσα κατά ὁ ὠκεανός πολύς , μέγας δέ τέσσαρες · ὅς ὁ μέν βόρειος Κάσπιος καλέω θάλασσα ( ὁ δέ Ὑρκανία προσαγορεύω ) , ὁ δέ Περσικός καί Ἄραψ ἀπό ὁ νότιος ἀναχέω θάλασσα , ὁ μέν ὁ Κάσπιος κατά ἀντικρύ μάλα ὁ δέ ὁ Ποντικός , ὁ δέ τέταρτος , ὅς πολύς οὗτος ὑπερβάλλω κατά ὁ μέγεθος , ὁ ἐντός καί κατά ἐγώ λέγω θάλασσα ἀπεργάζομαι , ὁ μέν ἀρχή ἀπό ὁ ἑσπέρα λαμβάνω καί ὁ κατά ὁ Ἡράκλειος στήλη πορθμός , μηκύνω δέ εἰς ὁ πρός ἠώς μέρος ἐν ἄλλος πλάτος , μετά δέ οὗτος σχίζω καί τελευτάω εἰς δύο κόλπος πελάγιος , ὁ μέν ἐν ἀριστερός , ὅς Εὔξεινος πόντος προσαγορεύω , ὁ δέ ἕτερος ὁ σύγκειμαι ἐκ τε ὁ Αἰγύπτιος πέλαγος καί ὁ Παμφύλιον καί ὁ Ἰσσικός . ἅπας δέ ὁ λέγω κόλπος ἀπό ὁ ἔξω θάλασσα στενός ἔχω ὁ εἴσπλοος , μάλα μέν ὁ τε Ἄραψ καί ὁ κατά στήλη , ἥσσων δέ ὁ λοιπός . ὁ δέ περικλείω αὐτός γῆ τριχῆ νέμω , καθά λέγω . ὁ μέν οὖν Εὐρώπη πολυσχήμων πᾶς εἰμί , ὁ δέ Λιβύη ἐναντίος πάσχω , ὁ δέ Ἀσία μέσος πως ἄμφω ἔχω ὁ διάθεσις . ἅπας δέ ἐκ ὁ ἐντός παραλία ἔχω ὁ αἰτία ὁ τε πολυσχήμων καί ὁ μή , ὁ δέ ἐκτός πλήν ὁ λέγω κόλπος ἁπλόος καί χλαμυδοειδής εἰμί , ὡς λέγω , ὁ δέ ἄλλος ἐν μικρός διαφορά ἐάω · οὐδείς γάρ ἐν ὁ μέγας ὁ μικρός . ἔτι δέ ἐπεί κατά ὁ γεωγραφικός ἱστορία οὐ σχῆμα μόνος ζητέω καί μέγεθος τόπος , ἀλλά καί σχέσις πρός ἀλλήλων αὐτός , ὥσπερ φημί , καί ἐνταῦθα ὁ ποικίλος ὁ ἐντός παραλία παρέχω μάλα ἤ ὁ ἐκτός . πολύς δέ εἰμί καί ὁ γνώριμος καί ὁ εὔκρατος καί ὁ πόλις καί ἔθνος εὐνομέομαι συνοικέω μάλα ἐνταῦθα ἤ ἐκεῖ . ποθέω δέ οἶδα οὗτος , ἐν ὅς πολύς παραδίδωμι πρᾶξις καί πολιτεία καί τέχνη καί ἄλλος ὅσος εἰς φρόνησις συνεργέω , ὁ τε χρεία συνάγω ἐγώ πρός ἐκεῖνος ὅς ἐν ἐφικτός ὁ ἐπιπλοκή καί κοινωνία · οὗτος δέ εἰμί ὅσος οἰκέω , μάλα δέ οἰκέω καλός . πρός ἅπας δέ ὁ τοιοῦτος , ὡς φημί , ὁ παρά ἐγώ θάλασσα πλεονέκτημα ἔχω μέγας · καί δή καί ἔνθεν ἄρχω ὁ περιήγησις .